NaiveNeuron/SloPal huggingface dataset:
Šedivcová, Viera, poslankyňa NR SR (2014-10-21):
Ďakujem, pani predsedajúca. Dovoľte predložiť návrh poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Cieľom návrhu zákona je reagovať na problémy, ktoré sa vyskytli pri jeho aplikácii, a zároveň zamedziť aplikačným a výkladovým nejasnostiam. Návrh tohto zákona precizuje poskytovanie peňažného príspevku na kompenzáciu zvýšených výdavkov do zariadení krízovej intervencie, ktorými sú útulok, domov na polceste, zariadenie núdzového bývania a podporované bývanie. Tieto zariadenia sociálnych služieb neposkytujú služby za účelom kompenzácie sociálnych dôsledkov ťažkého zdravotného postihnutia. Sociálne služby v týchto zariadeniach využívajú osoby z dôvodu, že nemôžu zotrvať vo svojom prirodzenom domácom prostredí a nemajú zabezpečené nevyhnutné podmienky na uspokojovanie základných životných potrieb. Prostredníctvom peňažného príspevku na opatrovanie sa kompenzuje odkázanosť fyzickej osoby s ťažkým zdravotným postihnutím na pomoc inej fyzickej osoby pri úkonoch sebaobsluhy, starostlivosti o domácnosť a pri realizovaní základných sociálnych aktivít. Túto odkázanosť je možné riešiť aj prostredníctvom poskytovania sociálnych služieb v zariadeniach sociálnych služieb. V záujme predísť duplicite pri kompenzácii sociálneho dôsledku ťažkého zdravotného postihnutia bola zákonom vylúčená možnosť poskytovať peňažný príspevok na opatrovanie v prípade, ak sú fyzickej osobe s ťažkým zdravotným postihnutím poskytované sociálne služby v zariadení sociálnych služieb pobytovou formou. V zariadeniach krízovej intervencie sa poskytujú sociálne služby aj fyzickým osobám s ťažkým zdravotným postihnutím, nie však za účelom kompenzácie sociálnych dôsledkov, ktoré im vznikajú v dôsledku ich ťažkého zdravotného postihnutia. To znamená, že ak je osoba s ťažkým zdravotným postihnutím odkázaná na opatrovanie, v rámci poskytovaných sociálnych služieb v zariadení krízovej intervencie jej nie je zabezpečená potrebná pomoc inej fyzickej osoby. Navrhujeme preto spresniť a jednoznačne ustanoviť, že peňažný príspevok na opatrovanie je možné poskytovať aj poberateľom do zariadení sociálnych služieb krízovej intervencie. Ďakujem, skončila som.
Kolíková, Mária, ministerka spravodlivosti SR (2022-06-21):
Ďakujem veľmi pekne, pán predsedajúci, za slovo. Vážené pani poslankyne, vážení páni poslanci, vládny návrh zákona, ktorým sa novelizuje zákon o výkone väzby, je kľúčový návrh, ktorým chceme humanizovať podmienky uväznených osôb na základe rozhodnutia súdov o väzbe v ústavoch na výkon väzby. Povedala by som, že je to prvý nástroj, ktorý sa snažíme zaviesť na zákonnej úrovni, ktorý by mal byť, dá sa povedať, láskavejší k osobám, ktoré sú obvinené. To hovoríme o osobách, ktoré, pri ktorých jednoznačne platí prezumpcia neviny, a osobitne tu treba veľmi citlivo zvážiť, aké opatrenia sú nevyhnutné, ak im obmedzujeme osobnú slobodu. Po prehodnotení odporúčaní osobitne medzinárodných inštitúcií, ktoré robili dohľad nad výkonom väzby v ústavoch na výkon väzby na Slovensku, sme dospeli k záveru, že je potrebné naozaj sa zamerať aj na právnu úpravu, ktorá súvisí s touto témou. Osobitne prostredníctvom tohto návrhu zákona kladieme dôraz na umožnenie lepšej komunikácie s rodinou osobám, ktoré sú uväznené, a v prípade, že takúto komunikáciu obmedzujeme, tak dôrazne uplatňujeme postup primeranosti s ohľadom na to, čomu vlastne je potrebné čeliť pre dôsledné vyšetrovanie trestných činov, pre ktoré táto osoba je obvinená a je uväznená v ústavoch na výkon väzby. To znamená, dôrazne sa zaoberáme tým, aké obmedzenia majú platiť pre väzobne stíhané osoby, a súvisí to jednak s otázkou telefonickej komunikácie, ale aj s otázkou tzv. videonávštev. Riešime otázky, ktoré súvisia osobitne s možnosťou kontaktu maloletých s ich rodičmi, ktorí sú obvinení, a umožníme práve s takouto právnou úpravou, aby sme týmto osobám umožnili lepší kontakt. Tiež sa zameriavame na opatrenie, ktoré súvisí so zadlžením osôb, ktoré sú obvinené po tom, čo, prípadne ak sú aj odsúdené, tak sú prepustené na slobodu. S ohľadom na výpočet, ktorý sme doteraz mali, tak, bohužiaľ, osoby, ktoré boli obvinené vo väzbe, následne odsúdené na výkon trestu, tak sa nám dostali trošku do dlhovej špirály a odchádzali vlastne z výkonu trestu s dlhom, ktorý bol spôsobený práve aj tým, že aj keď boli zapojení do práce, nebolo možné, aby si uhradili svoje záväzky, ktoré s výkonom väzby a s výkonom trestu súvisia. A preto je dôležitý nový výpočet pre výšku trov výkonu väzby, ktorý umožňuje oveľa citlivejší prístup k takýmto osobám a umožňuje im, aby neodchádzali s dlhom po výkone trestu. Dovolím si vás požiadať o podporu. Myslím si, že je to kľúčové opatrenie na cestu k humanizácii obvinených osôb vo výkone väzby.
Bugár, Béla, podpredseda NR SR (2010-10-21):
Ďakujem. Pýtam sa, či sa hlási niekto ústne do interpelácií? Konštatujem, že nie je to tak. Vyhlasujem bod interpelácie za skončený. Ďakujem pekne. Budeme teraz pokračovať v prerušenej rozprave o návrhu uznesenia Národnej rady Slovenskej republiky k žiadosti Národnej rady Slovenskej republiky o podanie správy vlády Slovenskej republiky o výstavbe diaľnic a rýchlostných ciest, tlač 135. Prosím teraz, pána poslanca Vážneho, aby zaujal miesto určené pre navrhovateľov a zároveň, samozrejme aj pána ministra dopravy, pôšt a telekomunikácií, aby sa vrátil do rokovacieho priestoru. Päť minútová prestávka, kým sa uvedení páni vrátia teda do rokovacieho priestoru a potom budeme pokračovať týmto bodom. Ďakujem aj členom vlády, ktorí tu vydržali počas bodu interpelácie. Ináč podľa rokovacieho poriadku je to povinnosť členov vlády. (Prestávka.) (Po prestávke.)
Grečková, Lea, poslankyňa NR SR (2015-06-17):
Pán predseda, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre hospodárske záležitosti a Výboru Národnej rady pre sociálne veci; ďalej aby za gestorský výbor určila hlasovaním výbor Národnej rady pre hospodárske záležitosti, aby určené výbory návrh zákona prerokovali do 10. septembra a gestorský výbor do 11. septembra 2015.
Paška, Pavol, predseda NR SR (2014-06-06):
(Hlasovanie.) 119 prítomných, 47 bolo za, 5 proti, 67 sa zdržalo. Ani tento návrh nezískal podporu. Poprosím pani poslankyňu Mezenskú, aby uviedla v prvom čítaní hlasovanie o návrhu pánov poslancov Kadúca, Hraška a Mičovského na vydanie zákona o výbere zástupcov štátu do orgánov spoločností s majetkovou účasťou štátu. Je to tlač 957. (Hlasovanie o návrhu poslancov Národnej rady Slovenskej republiky Miroslava Kadúca, Igora Hraška a Jána Mičovského na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu , tlač 957.)
Sabo, Michal, poslanec NR SR (2023-12-20):
Pán Horecký, vďaka za váš príspevok, musím povedať, že ma mrzí, že som ho nestihol úplne od začiatku, ale bežiac sem som počul, že ste spomenuli podporné profesie na školách, a hádam si všetci v tomto pléne, a nielen v tomto pléne, uvedomujeme ich dôležitosť a ich nenahraditeľnosť v prizme pandémie duševných ťažkostí, ale aj v prizme faktu, že školy nedostávajú účelové príspevky na odborných zamestnancov, čo spôsobuje naozaj veľkú neistotu. Chcem len pripomenúť, že aktuálne v regionálnom školstve pracuje cez 1 400 členov školských podporných tímov, ktoré sú financované z eurofondov, a títo zamestnanci približne polovicu tvoria všetkých členov školských podporných tímov v regionálnom školstve, teda v priemere každý druhý odborný zamestnanec v školstve má neisté miesto, lebo naň čoskoro skončí financovanie, keďže Európska komisia už jasne pomenovala, že tieto pozície financovali už vyše desaťročia, nadišiel čas na to, aby štát si plnil svoje základné funkcie, čiže od ďalšieho školského roka poklesne financovanie z eurofondov a od septembra ´26 už tieto pozície musí financovať štát, čiže pri zanedbaní tejto povinnosti tisíce žiakov a žiačok ostanú bez podpory, pričom už teraz je viac ako dosť mládeže a detí bez podpory, keďže tieto pozície sú dlhodobo poddimenzované. A ja som rád, že v tomto pléne je aj aktuálny minister školstva, že keďže tiež vnímam, že on aj reflektuje na mnohé výzvy a počúva, tak verím, že bude na pandémiu duševných ťažkostí v prípade detí a mládeže na Slovensku nielen reflektovať, aleže bude aj zo svojej pozície aktívne konať, a to hovorím ako bývalý podpredseda Bratislavského samosprávneho kraja, ktorý je zriaďovateľom vyše päťdesiatich stredných škôl, takže mám celkom akútny prehľad o tom, ako to na tých našich stredných školách, minimálne v Bratislavskom samosprávnom kraji, v duševnom zdraví vyzerá. Takže, pán Horecký, ešte raz vďaka za váš skvelý príspevok.
Bugár, Béla, podpredseda NR SR (2011-07-13):
Ďalej v rozprave vystúpi pán poslanec Viskupič. (Reakcia z pléna.) Nechce vystúpiť. Pán poslanec Fecko, tu ani nie je pokiaľ dobre vidím. Pani poslankyňa Jurinová? (Reakcia z pléna.) Nie. Takže týmto pádom končím rozpravu k tomuto bodu programu. Pani ministerka, chcete zaujať stanovisko k rozprave? (Reakcia navrhovateľky.) Nie. Ďakujem pekne. Pani spravodajkyňa? (Reakcia spravodajkyne.) Nie. Takže, vážené panie poslankyne, vážení páni poslanci, vyhlasujem päťminútovú prestávku a potom budeme hlasovať o prerokovanom bode programu. Ďakujem pekne za pochopenie. (Krátka prestávka.) (Po prestávke.)
Rafaj, Rafael, poslanec NR SR (2011-05-24):
Ďakujem. Najskôr skonštatujem, že mi je ľúto, že väčšina oponentov sa nevenovala obhajobe neobhájiteľných zmien tohto zákona, ale vypichla niektoré čiastkové momenty, na ktoré by som rád reagoval. Na priamu otázku, čo chce SNS, priamo odpoviem. Menšiny, nech sa páči, doma, v škole, na kultúrnych podujatiach. Prídete na samosprávu, nech sa páči, predložte si to vo svojom jazyku, ale v úradnom ústnom styku, na Slovensku po slovensky. Myslím, že je to zrozumiteľné, myslím, že je to demokratické. Pána podpredsedu vlády hodnotím podľa toho, aké ovocie jeho strom z jeho funkcie prináša. A to ovocie v podobe tohto zákona je kyslé a aj dokonca červivé. Hypochonder, pán kolega Nagy, sa predovšetkým sťažuje. Musím preto odmietnuť tvoju snahu zaradiť ma medzi hypochondrov, pretože ja sa nesťažujem. Ja som so štátnym jazykom spokojný, ja dokonca doprajem aj menšinám ich komfort, ja som spokojný vo svojej vlasti. To len hypochonder stále sa sťažuje, tu ho bolí, tu ho pichá, toto by chcel, takú opateru potrebuje. Takže zrejme sme sa nepochopili vo výrazových prostriedkoch, resp. bolo by dobré, keby si ty pochopil, čo som ja chcel povedať. V podstate myslím, že som odpovedal na všetko. Otázne je, či vôbec na takéto choré zmeny existuje nejaký liek, okrem toho, že tento zákon treba odmietnuť ako celok. A keďže viem, že to už urobili predrečníci, preto som v mene SNS nedával pozmeňujúci návrh podľa § 73 ods. 3, za ktorý ale budeme, samozrejme, hlasovať. Ďakujem.
Mikloš, Ivan, poslanec NR SR (2013-12-12):
Vážený pán podpredseda, vážené panie kolegyne, páni kolegovia, dovoľte, aby som ako určený spravodajca predniesol informáciu výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na prijatie stanoviska Slovenskej republiky – Deklarácia o daňovej suverenite v priamych daniach, tlač 743, vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rade túto informáciu o prerokovaní vyššie uvedenej deklarácie. Predseda Národnej rady rozhodnutím č. 717 z 27. septembra 2013 pridelil návrh skupiny poslancov týmto výborom Národnej rady: výboru pre financie a rozpočet, výboru pre európske záležitosti. Uvedené výbory prerokovali predmetný návrh deklarácie v stanovenom termíne. Gestorský výbor nedostal do začatia rokovania o návrhu skupiny poslancov Národnej rady stanoviská poslancov Národnej rady. K predmetnému návrhu deklarácie zaujali výbory Národnej rady tieto stanoviská. Výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor pre európske záležitosti neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny poslancov. Gestorský výbor neschválil spoločnú správu výborov. Predseda výboru ma určil za spoločného spravodajcu výborov, aby som na schôdzi Národnej rady podal informáciu o výsledku rokovania výborov k predmetnému návrhu deklarácie a predložil návrh na ďalší postup. Ďakujem pekne.
Čislák, Viliam, minister zdravotníctva SR (2015-11-19):
Ďakujem pekne. Napriek tomu, že nezaznela otázka, vyjadrím sa k tomu. V tom, čo ste povedali, bolo toho viacej, ale ja si myslím, že je veľmi dôležité, samotný prístup lekára a sestry k pacientom, pretože veľakrát, neviem, akýkoľvek dokonalý zákon pripravíme, ale v samotnej praxi záleží, či sa to zrealizuje alebo nie. Ale z toho, čo tu zaznelo, ešte jedna vec. Ak sú nejaké nezrovnalosti, čo sa týka doplatkov alebo poplatkov, je na mieste, aby sa pacient sťažoval na VÚC-ke u krajského lekára a to znamená, aby mal v danej veci jasno, pretože dali sme ten nástroj, aby VÚC-karskí krajskí lekári kontrovali, ale aj sankcionovali lekárov, ktorí vyberajú poplatky a nemajú. Takže to je dôležité. Ďakujem pekne.
F. Tóth, minister kultúry SR: (2005-09-22):
Vláda Slovenskej republiky uznesením č. 1143/2004 z 1. decembra 2004 uložila ministrovi kultúry a ministrovi práce, sociálnych vecí a rodiny predložiť novelizáciu zákona č. 218/1949 o hospodárskom zabezpečení  cirkví a náboženských spoločností štátom v znení neskorších predpisov. Keďže súčasná legislatíva neupravuje mechanizmus automatickej valorizácie platov duchovných v závislosti od vývoja životnej úrovne, predkladaná novela navrhuje stanoviť mechanizmus valorizácie základných platov duchovných o rovnaké percento a v rovnakom termíne, ako sa zvýši základná stupnica platových taríf zamestnancov pri výkone prác vo verejnom záujme. Zvolený mechanizmus navrhlo ministerstvo práce, sociálnych vecí a rodiny ako optimálne riešenie. Novelizácia zákona okrem zapracovania valorizačného mechanizmu navrhuje aktualizáciu niektorých ustanovení a vypustenie niektorých obsolétnych paragrafov platného znenia zákona. Predpokladaná miera valorizácie na rok 2006 je 6 %, na rok 2007 je 5 %, na rok 2008 je 5 %. Odhadované zvýšenie výdavkov by v prípade schválenia tejto novely zákona predstavovalo na rok 2006 19 mil., na rok 2007 37 mil., na rok 2008 41 mil. Na ten budúci rok 2006 je to 19 mil. len preto, lebo by jedna táto právna úprava platila v podstate iba pol roka, valorizácia je od leta. Zmienený princíp valorizačného mechanizmu sa navrhuje zapracovať do zákona č. 218, ktorý patrí medzi základné právne predpisy konfesného systému Slovenskej republiky. Na základe uvedeného zákona štát poskytuje cirkvám a náboženským spoločnostiam prostriedky na platy duchovných, odvody do fondov a čiastočne na prevádzku ústredí a biskupských úradov. Prostredníctvom rozpočtovej kapitoly ministerstva kultúry je na rok 2005 vyčlenených na tieto účely pre cirkví a náboženské spoločnosti celkovo 875 mil. Sk. Priemerná mzda duchovného poskytnutá z prostriedkov štátneho rozpočtu dosiahne v roku 2005 cca 12-tis. korún. V roku 2004 bolo z prostriedkov štátneho rozpočtu financovaných celkovo 3 209 duchovných. K pripomienkam zo spoločnej správy výborov Národnej rady Slovenskej republiky nemám pripomienky a súhlasím s ich zapracovaním do textu návrhu zákona. Ďakujem.
J. Rydlo, poslanec: (2010-02-12):
Ďakujem vám, pani Kramplová, za to, čo ste povedali. Som rád, že tento zákon je v tejto snemovni, a dúfam, že táto snemovňa bude mať toľko občianskeho a vlasteneckého citu, že tento zákon schváli. Ďakujem.
Zmajkovičová, Renáta, podpredsedníčka NR SR (2014-10-15):
Faktické poznámky, dve. Uzatváram možnosť prihlásiť sa. Pani poslankyňa Šedivcová.
P. Hrušovský, podpredseda NR SR: (2001-11-06):
Pán poslanec Jasovský, nech sa páči.
Krajňák, Ondrej, predseda Správnej rady Ústavu pamäti národa (2014-09-18):
Vážená pani predsedajúca, vážené pani poslankyne, vážení páni poslanci, ja by som len na záver chcel povedať jednu takú zaujímavú vetu. V prvom rade chcem vám všetkým poďakovať za to, že naozaj vidím takú úprimnú snahu o to, aby Ústav pamäti národa si zodpovedne plnil svoje úlohy, ktoré mu ukladá zákon o pamäti národa. Keď som nastupoval do tejto funkcie predsedu Správnej rady Ústavu pamäti národa, tak môj otec – tiež bývalý politický väzeň – hovorí, aby ústav si plnil zodpovedne svoju úlohu a ostal verný v pravde, pretože vlády sa menia, vedúci na svojich postoch sa menia, ale pravda ostane vždycky pravdou. Aj do budúcnosti. A preto naozaj si želám, aby Ústav pamäti národa mohol byť zodpovedným strážcom pravdy o našej minulosti. Ďakujem vám. (Potlesk.)
Kondrót, Maroš, poslanec NR SR (2019-06-28):
Ďakujem za slovo, pani predsedajúca. Vážené kolegyne, kolegovia, navrhovaná poslanecká novela zákona o regulácii v sieťových odvetviach po prvé sprísňuje doterajšie podmienky pridelenie individuálnej sadzby tarify za prevádzkovanie systému pre koncových odberateľov elektriny priamo pripojených do prenosovej sústavy z dôvodu neprimeraného nárastu nákladov na podporu systému. Takisto obmedzuje lehotu, počas ktorej možno uskutočniť zmenu podmienok podpory pri starších rekonštrukciách prebiehajúcich vo viacerých etapách a dokončených v priebehu obdobia poberania podpory, a to na tri roky odo dňa oznámenia cenového rozhodnutia. A po ďalšie upravuje ustanovenia podľa požiadaviek aplikačnej praxe. Toľkoto na úvod. Novela nie je rozsiahla. Poprosím o jej podporu. Ďakujem.
Pellegrini, Peter, predseda NR SR (2016-02-11):
Ďalší v rozprave je pán poslanec Kaník.
M. Jureňa, poslanec: (2010-02-03):
Čiže ak i tento zákon máme snahu poopraviť, tak nepriniesol to, čo ste tu prezentovali, žeby boli vytlačené slovenské výrobky. Etický kódex považujem za dôležitý, pretože v niektorých štátoch je účinný a pochopiteľne, že tieto návrhy, ktoré v tomto zákone sú, majú svoje opodstatnenie, pretože v skutočnosti v tomto našom systéme, ktorý tu momentálne je, sa prejavujú veľmi výrazne neprimerané obchodné podmienky. Sám dobre viete, koľko rôznych bonusov a rôznych skont a rabatov existuje v tomto systéme a je veľmi dôležité, aby sme sa týmto my ako Národná rada zaoberali a hľadali riešenie. Ja len pripomínam, že nadnárodné, ak hovoríme o obchodných reťazcoch, vstupovali na Slovensko práve v rokoch 1998 –1999, bolo to v čase nástupu  Mikuláša Dzurindu a neprijalo sa nič účinné v tom čase, čo napríklad  majú Nemci, že obmedzujú štvorcovými  metrami prevádzkové jednotky. Ďakujem.
Šimečka, Michal, podpredseda NR SR (2024-05-10):
Ďakujem pekne. Pani poslankyňa Plaváková, nech sa páči.
P. Hrušovský, predseda NR SR: (2003-10-22):
Otváram rozpravu o tomto bode programu. Do rozpravy sa písomne prihlásil pán poslanec Jasovský. Zároveň mu udeľujem slovo. Nech sa páči.
M. Číž, podpredseda NR SR: (2009-12-09):
Je všeobecný súhlas s týmito návrhmi? (Odpovede z pléna.) Áno, dobre. K hlasovaniu pristúpime, pokiaľ bude dostatočný počet poslancov v rokovacej sále. Ďakujem pekne. Teda pristúpime k vykonaniu tajného hlasovania. (Akt tajného hlasovania.)
Zmajkovičová, Renáta, podpredsedníčka NR SR (2012-06-21):
Pán poslanec Blaha.
Grendel, Gábor, podpredseda NR SR (2022-02-18):
Ako posledný s faktickou poznámkou pán poslanec Dušan Muňko.
Laššáková, Jana, podpredsedníčka NR SR (2014-04-01):
Pán poslanec Nagy, nech sa páči.
Žiga, Peter, podpredseda NR SR (2023-12-06):
Ďakujem pekne. Zaujmite miesto pre spravodajcu. Týmto otváram rozpravu. Do rozpravy som dostal dve písomné prihlášky, za poslanecký klub SaS vystúpi pán Marián Viskupič a potom v rámci vystúpenia poslancov pán Ondrej Dostál. Nech sa páči, pán poslanec Viskupič, máte slovo.
P. Paška, predseda NR SR: (2009-02-05):
Pán poslanec Bačík bude uvádzať hlasovanie v prvom čítaní o návrhu poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o meste Martin ako centre národnej kultúry Slovákov , tlač 873. Ešte chvíľočku vás poprosím, pán spravodajca. Kolegyne, kolegovia, ak ste si nevšimli, ideme hlasovať, bolo by aj vo vašom záujme, aby ste venovali pozornosť spravodajcovi, ktorý bude uvádzať hlasovanie. Ďakujem pekne. Nech sa páči, pán spravodajca.
P. Hrušovský, predseda NR SR: (2005-01-20):
Ľ. Lintner, poslanec: Tak potom už ostáva hlasovať, áno, tak potom už ostáva hlasovať len o dvoch, ktoré som predložil ja, keďže... Všetky som dal. Už sú všetky odhlasované.
Drdul, Dominik, poslanec NR SR (2022-02-02):
Ďakujem veľmi pekne za slovo. Pani kolegyňa, úplne súhlasím s väčšinou tvojho príspevku. Reforma je nevyhnutná a je potrebná. Samozrejme, vieme sa baviť o tom, s čím máme v rámci tejto reformy začať, a ja chcem pevne veriť a dúfam, že tento zákon, ktorý máme momentálne v Národnej rade v prvom čítaní, nie je jedným jediným krokom, ktoré chce ministerstvo poskyt... podstúpiť, pardon, na ceste ku lepšiemu vysokému školstvu na Slovensku. Na stranu druhú, priznám sa, ja som do značnej miery fanúšikom zmien, ktoré ministerstvo realizuje, a ja vidím isté riziká. Áno, vidím isté riziká, a preto sa chcem baviť o vyváženosti, pretože ako pre právnika je pre mňa veľmi dôležitá rovnováha, a veľmi rád sa zúčastním rokovaní, ktoré by viedli ku potenciálnym a možno už aj avizovaným pozmeňujúcim návrhom, ale na druhú stranu ten stav, v akom sa v súčasnosti nachádza akademická samospráva, a príklady z praxe, ktoré hovoria o tom, ako na niektorých školách dopadá táto akademická samospráva, akú má reálnu podobu, jednoznačne hovoria v prospech toho, že súčasný stav nie je dobrý, že súčasný stav treba aspoň v niektorých jeho aspektoch zmeniť a upraviť.
P. Hrušovský, predseda NR SR: (2005-05-17):
(Hlasovanie.) 148 prítomných, 81 za, 43 proti, 23 sa zdržalo, 1 nehlasoval. Návrh sme schválili. Prosím, ďalší návrh.
V. Novotný, poslanec: (2008-11-27):
Ďakujem pekne.
P. Hrušovský, podpredseda NR SR: (2001-09-20):
Hlasujeme o 2. podanom pozmeňujúcom návrhu. (Hlasovanie.) Prítomných 133, za 55, proti 34, zdržalo sa 39, nehlasovalo 5. Návrh sme neschválili. Ďalšie návrhy.
Martvoň, Anton, poslanec NR SR (2012-06-29):
Ďakujem pekne. Mňa trošku mrzí, že tento inštitút referenda bol zneužitý skôr na politickú propagáciu z politických strán ako takých. Dovolím si upozorniť na to, že poslanci Národnej rady Slovenskej republiky sú zástupcami ľudu, majú s ľudom diskutovať a potom majú teda v Národnej rade pracovať v zákonodarnom procese pre ľudí. Nie aby potom ľudia robili za nich cez inštitút referenda a potom za nich prijímali zásadné rozhodnutia popri svojej tvrdej práci, ktorú majú. Čiže nemyslím si, že by mal byť alebo že by mala byť znižovaná dôležitosť inštitútu referenda. Poďme radšej teda, keď tu všetci spomínate to Švajčiarsko, cestou taktiež priamej formy demokracie, a to ľudovej iniciatívy. Táto ľudová iniciatíva bola úspešne prvýkrát uplatnená v roku 1845 vo Švajčiarsku. Ide o možnosť obyvateľov sa obrátiť na štátny orgán s návrhom, či už všeobecným, alebo konkrétnym, na riešenie pálčivého problému, no a poďme touto cestou. Zakotvime toto, nech teda, keď občania majú potrebu niečo riešiť, tak nech idú práve touto cestou. Alebo zakotvime ďalší systém alebo inštitút priamej demokracie, a to je odvolanie alebo tzv. rekol občianskym zástupcom. No, keď teda občan bude nespokojný s poslancom, ktorý ho tu zastupuje, no tak nech ho, nech je inštitút, možné ho teda odvolať. Ako poďme touto cestou. Ale neznižujme tú dôležitosť referenda a nezaťažujme občanov rozhodnutiami, ktoré budú musieť robiť namiesto nás, keď si nás tu zvolili. Tak potom radšej zrušme celý parlament a nech to je ako vo Švajčiarsku, že o zásadných otázkach sa budú rozhodovať občania. Samozrejme, aj vo Švajčiarsku majú dvojkomorový parlament, ale už to trošku nadnesene hovorím, že nerobme teda z ľudí, ktorí musia popri svojom každodennom živote pracovať, ešte robiť aj zásadné rozhodnutia vo vzťahu k zákonodarnému procesu. Ďakujem pekne.
Bugár, Béla, podpredseda NR SR (2018-05-11):
Pán poslanec Kaliňák.
Kotleba, Martin, poslanec NR SR (2019-10-24):
Ďakujem pekne. Čiže cieľom každého politika by malo byť efektívne hospodárenie štátu s prihliadnutím na ekonomické podmienky, v ktorých sa štát práve nachádza. Na druhej strane však množstvo politikov sleduje svoj osobný cieľ, ktorým je znovuzvolenie do funkcie. Tieto dva ciele sa tak niekedy dostávajú do kontradikcie. Toto je markantné najmä pred koncom volebného obdobia. Politici majú tendenciu navrhovať takéto zákony v nádeji, že sa takto zapáčia voličom a tí ich znova nominujú do funkcie. Je potrebné poznamenať, že táto forma správania nie je typická pre nejakú politickú stranu alebo frakciu, respektíve slovenskú politickú scénu, ale je možné ju aplikovať na väčšinu politického spektra globálne. Je to dokonca súčasťou teórie verejnej správy. Aj keď expanzívna fiškálna politika môže mať pozitívne dopady na hospodárenie štátu, túto treba vykonávať rozumne a po zvážení všetkých okolností. V súčasnosti, ak ústava neustanovuje inak, na prijatí uznesenia Národnej rady Slovenskej republiky je potrebný súhlas nadpolovičnej väčšiny prítomných poslancov. Ide o relatívnu väčšinu, ktorá predstavuje najmenej 39 poslancov hlasujúcich za návrh pri účasti 76 poslancov. Okrem relatívnej väčšiny vyžaduje ústava v niektorých prípadoch nadpolovičnú väčšinu všetkých poslancov, nie len prítomných. Ide o absolútnu väčšinu, pri ktorej musí hlasovať za návrh najmenej 76 poslancov. Absolútna väčšina je potrebná napríklad pri vyslovení nedôvery vlády alebo jej členovi alebo pri voľbe podpredsedu a predsedu Národnej rady. Prostredníctvom zvýšenia kvóra potrebného na schválenie zákona s negatívnym dopadom na štátny rozpočet na absolútnu väčšinu sa týmto dosiahne vyššia participácia poslancov na diskusii o zákone a týmto sa teda predpokladá zvýšenia, dosiahnutie zvýšenej kvality zákona. Takže v podstate toľko ako. Tento zákona je, myslím, že úplne jednoduchý a môže do budúcnosti priniesť hlavne pri schyľovaniu sa ku koncu volebného obdobia úsporu prostriedkov štátu, keďže, ako sme vlastne boli svedkom aj v nedávnej minulosti, až možnože aj na tejto schôdzi, niektoré zákony sú fakt dosť odtrhnuté od reality a zvýšením, takýmto zvýšením kvóra by sa tomuto mohlo zamedziť. Takže ďakujem za podporu a dúfam, že tento zákon bude mať úspech. Ďakujem pekne.
P. Paška, predseda NR SR: (2010-03-10):
(Hlasovanie.) 131 prítomných, 77 za, 17 proti, 37 sa zdržalo. Bod 1 sme schválili.
V. Veteška, podpredseda NR SR: (2005-05-13):
Pani poslankyňa Martináková. Z. Martináková, poslankyňa: Len kratučká poznámka. Ja som sa snažila vysvetliť ten prístup, ktorý považujem za veľmi nešťastný, pretože iné je povedať, že niečo pripravíte, a súhlasiť s tým a iné je obsah potom toho zákona. To sa deje pri mnohých, mnohých zákonoch. Aj reforma zdravotníctva je vo vládnom programe. Bola pripravená úplne inak a my sme sa bavili o obsahu toho zákona. A je veľkým nešťastím, že sa tu strašne málo rozprávame o obsahoch tých reformných zákonov, ktoré sú veľmi potrebné a z ktorých mnohé sme aj podporili.
Marcinková, Vladimíra, poslankyňa NR SR (2020-07-14):
Tak ako bolo povedané pánom predsedajúcim, keďže nebolo posunuté do ďalšieho čítania, tak ruším výbor pre ľudské práva, ktorý mal byť o 13.15 hodine. Ďakujem pekne.
Sloboda, Radovan, poslanec NR SR (2021-09-21):
Vážení kolegovia, dovoľte, aby som vás pozval na konferenciu o rozvoji cyklodopravy na Slovensku, ktorá sa uskutoční dnes o 11.30 hod., zhruba bude trvať hodinku, v kinosále Národnej rady, a budú, zúčastnia sa jej zaujímaví hostia, ako napríklad Ján Roháč, nadácia EKOPOLIS, Cykloplatforma Slovenska, Jitka Vrbalová, Partnerstvo pre mestskú mobilitu, z Českej republiky Jaroslav Vymazal, člen poslaneckej snemovne parlamentu Českej republiky, Peter Rosár z Cyklokoalície, Dan Kollár z Cyklokoalície a Peter Netri za hlavné mesto Bratislava. Ďakujem.
Remišová, Veronika, poslankyňa NR SR (2016-12-08):
Pán predseda, chcela by som požiadať, aby počas prejavu verejného ochrancu práv bol v sále zabezpečený poriadok, pretože poslanci sa tu nahlas rozprávali, diskutovali a rušili jej prejav. A ja si myslím, že to je prejav neúcty ani nie tak voči jej osobe, ale v prvom rade je to prejav neúcty voči občanom, pretože pani ombudsmanka sa zaoberá problémami občanov, ktorých práva sú porušované. Je to ústavný činiteľ a aj keď koaliční poslanci nemusia s jej názormi súhlasiť, tak pre dobré fungovanie krajiny je nevyhnutné, aby sa jednotlivé štátne orgány navzájom rešpektovali. Takže prosím, aby ste zabezpečili poriadok. (Potlesk.)
Hrnčiar, Andrej, podpredseda NR SR (2018-11-28):
Nech sa páči, pani poslankyňa Červeňáková.
Ďuriš Nicholsonová, Lucia, podpredsedníčka NR SR (2017-12-05):
S procedurálnym návrhom pán poslanec Jarjabek.
M. Drobný, poslanec: (2002-02-20):
A prečo dávame do rúk študentom to, že oni si rozhodujú o profile. No je to dobré, keď majú dobrú informáciu. Ale keď majú zlú informáciu, tak to nemusí byť dobré. Keby sa oni profilovali širšie, nie tak úzko, keby sa oni profilovali polyhistoricky viacej, tak by to bolo ďaleko výhodnejšie, pretože mám teraz docenta z Ameriky, ktorý prednáša dizabilitu psychickú a pri našich psychológoch je chudákom, pretože je úzko špecializovaný. A keď mu dám robiť niektoré elektrofyziologické úkony pre diagnostiku, tak je hotový, tak potom nedokáže metodicky zvládnuť ani za jeden týždeň ani jednu vlnu P-300, ktorú potrebuje psychológ na svoju fundamentáciu, nemôže ju urobiť. Ale on to ani nedokáže za pol roka, páni, takže jeho vzdelanie je veľmi úzke a nie vhodné pre naše podmienky. Ale neviem, či pre podmienky Spojených štátov je to tiež optimálne.
Žiga, Peter, podpredseda NR SR (2024-01-11):
Pán poslanec Hargaš. Nie je v sále. (Reakcia z pléna: „Som.“ ) Ste? Pardon.
Bugár, Béla, podpredseda NR SR (2017-12-12):
Nech sa páči, prezentujme sa a hlasujme. (Hlasovanie.) Prítomných 139 poslancov, za 64, proti 1, zdržalo sa 74 poslancov. Návrh nebol schválený. Teraz prosím pani poslankyňu Simonu Petrík, aby uviedla hlasovanie v prvom čítaní o návrhu poslancov Kollára, Krajniaka, Pčolinskej a Pčolinského na vydanie zákona, ktorým sa dopĺňa zákon č. 147/2001 Z. z. o reklame (tlač 769), nech sa páči. (Hlasovanie o návrhu poslancov Národnej rady Slovenskej republiky Borisa Kollára, Milana Krajniaka, Adriany Pčolinskej a Petra Pčolinského na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 769.)
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 137 poslancov, 1 nehlasoval. Konštatujem, že sme navrhované uznesenie schválili. Ďakujem. Ďalej  budeme pokračovať v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších prepisov (tlač 129). Poprosím spravodajcu z výboru pre pôdohospodárstvo, životné prostredie a ochranu prírody pán poslanca Ján Čecha, aby hlasovanie uviedol. Nech sa páči.
Kaník, Ľudovít, poslanec NR SR (2011-11-29):
Ja by som len tak prakticky rád uviedol, aby sme to veľmi dobre videli, ako vyzerá v praxi taká služba, ktorú musia platiť zo zákona všetci zamestnávatelia od malých cez stredných až po tých väčších. Takže najmä tí malí sa stretávajú asi s tým, že raz za mesiac dostanú telefonát od príslušnej zdravotnej služby alebo tak maximálne dotazník, kde sa ich príslušný pracovník spýta, či sa niečo u nich zmenilo alebo nezmenilo, dostane odpoveď, že nič sa nezmenilo, všetko je po starom, pričom on povie, že ďakuje, a pošle faktúru, to je všetko. Toto je ďalšia zdravotná daň, ktorú platia zamestnávatelia a podnikatelia, ktorým takto komplikujeme podnikateľské prostredie. To nie je o starostlivosti o ľudí. Tí ľudia o tom vôbec nič nevedia, vôbec z toho nič nemajú. Majú z toho niečo len tie súkromné firmy, ktoré na základe zákona a na základe vnútenej povinnosti platiť túto službu zákonom musia financovať podnikatelia Slovenska.
Laššáková, Jana, podpredsedníčka NR SR (2012-09-27):
Ale bol to návrh, takže budeme o ňom hlasovať.
Šeliga, Juraj, poslanec NR SR (2023-05-03):
Ďakujem pekne. Pán predseda, prosím, dajte hlasovať o návrhu uznesenia. Národná rada vyslovuje súhlas s Protokolom dopĺňajúcim Dohovor o potláčaní protiprávneho zmocnenia sa lietadiel a rozhodla o tom, že medzinárodná zmluva, že to je medzinárodná zmluva podľa čl. 7 ods. 5 ústavy, ktorá má prednosť pred zákonmi.
Jarjabek, Dušan, poslanec NR SR (2014-10-21):
Ďakujem. Chcem, pekne chcem pozvať členov výboru pre kultúru a médiá, v obvyklej miestnosti, 12.05 hod., buďte takí láskaví. Ďakujem pekne.
Matovič, Igor, poslanec NR SR (2012-09-27):
Pán predseda, v rozprave k tomuto zákonu nevystúpil žiaden poslanec. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.
Glváč, Martin, podpredseda NR SR (2018-10-17):
Pani poslankyňa Petrík.
Mikuš, Jozef, poslanec NR SR (2012-07-02):
Ďakujem pekne. Najskôr sa chcem poďakovať za všetkých, ktorí vystupovali, hlavne teda tým, ktorí teda vo faktickej poznámke. Chcem povedať, že navrhnutá novela sa týka len tých prípadov, keď nie je príslušný priestor alebo príslušné územie riešené v územnom pláne. Územný plán vždy riešia obce. Samozrejme, v súčinnosti so župou. Ale investori využívajú práve to, aby územný plán a tým pádom umiestnenie stavby išlo ľahšou cestou cez štátny orgán, cez stavebný úrad. Poviem to tak, využívajú tú rýchlejšiu cestu schválenia cez územia, ktoré nie sú zahrnuté v už schválenom územnom pláne. Ak sa prijme navrhovaná novela, tak si myslím, že bude úplne jedno pre investora, či pôjde cez stavebný orgán a bude jednoducho urgovať rýchlosť, kedy môže stavebný orgán prevziať na seba, teda stavebný úrad, pardon, môže na seba prevziať tú kompetenciu riešenia územného konania. Keď je k tomu nevyhnutý súhlas obce, tak mu bude úplne jedno – tomu investorovi – či pôjde cez územný plán, ktorý bude riešiť obec alebo stavebný úrad. A tu je dôsledok tej novely, že ona je síce obsahom veľmi krátka, ale svojím dosahom obrovská. Pretože nič nesmie prejsť bez toho, aby v danom území z nášho pohľadu – tak si ctíme subsidiaritu a aj lokálnu demokraciu zdola – tak jednoducho by nič nemalo prejsť, čo nie je v súlade s platným stanoviskom obce. A najväčší paradox je, čo som spomínal vo svojom úvodnom slove, že obec musí fungovať aj v tom prípade, keď územné konanie rieši stavebný úrad, musí riešiť v rámci stavebného konania ako príslušný orgán, ale nemôže sa ako obec v zastúpení svojich občanov k tomu vlastne vyjadriť, respektíve jej názor nebude braný do úvahy. Čiže veľmi pekne ďakujem za podporné stanovisko. Verím tomu, že v druhom čítaní si to môžeme ešte svojím spôsobom upraviť. A na margo pána Lebockého, pána poslanca Lebockého, prečo sme to nazvali inžinierskymi stavbami. Ja v čase už podania návrhu, zverejnenia návrhu som dostal niekoľko mailov a musím povedať aj kompetentných ľudí, ktorí pracujú v štátnej správe dlhodobo a majú konkrétne problémy, aby sme rozšírili tie stavby aj o niektoré veľké investičné celky. Je to na druhé čítanie. Sme otvorení týmto návrhom, preto sme to ani nenazvali ekologické stavby. To len na vysvetlenie. Ďakujem pekne.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 125 poslancov, za 110, proti 4, zdržali sa 11. Konštatujem, že Národná rada schválila navrhované uznesenie. Teraz budeme hlasovať o návrhu uznesenia k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2016 (tlač 481). Spravodajcom je člen výboru pre financie a rozpočet poslanec Eduard Adamčík. Prosím ho, aby uviedol... Ale procedurálny návrh – pán poslanec Pčolinský. Poprosím zapnúť pán poslanca Pčolinského. (Reakcie z pléna.)
Jurinová, Erika, podpredsedníčka NR SR (2014-11-09):
Na vaše vystúpenie chcú reagovať dvaja páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Susko.
Osuský, Peter, poslanec NR SR (2010-10-15):
Ďakujem všetkým koaličným aj opozičným poslancom. Kvôli poriadku len na úvod sľubujem, že sa posnažím a možno by som mohol byť niekedy podpredsedom vlády pre vedomostnú ekonomiku, zatiaľ som nestihol, ale nevadí, nevzdávam sa. Pokiaľ ide o vlastenectvo. To vlastenectvo je skôr v duchu salus patriae – suprema lex (blaho vlasti – najvyšší cieľ). To nemá nič s naším štandardným hejvlastenectvom, ale s tým, že je to dobré pre tú krajinu. Samozrejme, že by ma nikdy nenapadlo, pán bývalý minister Mikolaj, obviňovať vás, že tých 85 % detí učiacich sa anglicky nebolo učených zďaleka vždy najbrilantnejšími pedagógmi. Vďaka Bohu i za tých, že boli učené. Mňa tiež, ako som uviedol, neučil lyžovať Franz Klammer, ale môj dobrý priateľ doc. Líška na povinnom lyžiarskom kurze. Tiež ma tomu veľmi nenaučil, ale to súvisí s mojimi danosťami. To znamená, že je veľký rozdiel, ako to tu zaznelo v inom vystúpení, či hovoríme o vrcholnom vzdelávaní v anglistike na katedre jazykov na Filozofickej fakulte, alebo hovoríme o tých deťoch. Samozrejme, áno, niekto povie: zlé jazykové návyky. Ten človek, keď sa dostane do prostredia, kde tú angličtinu bude používať, sa v zásade „očistí“, ak bude mať záujem, od zlých návykov. Áno, i moje dieťa chodilo do školy, kde angličtinu z núdze učil bývalý pedagóg lekárskej fakulty, dokonca profesor lekárskej fakulty, ale pozoruhodné bolo, že bol vzdelaním anatóm. A pravda je, že môj syn s úsmeškom hovoril, že ten pán učiteľ hovorí „gi:rl“. No „gi:rl“ nie je celkom „gə:l“, ale dobre, akých mali, takých brali. Samozrejme, že toto sa udialo pred mnohými rokmi, ten syn, ktorý to hovoril, má dnes 27, ale pravda je taká, že posun hádam nastal... (Prerušenie vystúpenia časomerom.)
Hrušovský, Pavol, predseda NR SR (2011-12-09):
Áno, ďakujem pekne, pán kolega, prosím, zaujmite miesto pre spravodajcov. Ešte raz, páni poslanci, sa ospravedlňujem z procesného pochybenia pri prerokovávaní tohto bodu programu, otvoril a uzatvoril som skôr rozpravu, ako vystúpil spoločný spravodajca, preto teraz otváram rozpravu a dávam možnosť poslancom, ak chcú, aby sa do nej prihlásili. Konštatujem, že nie, čo je dôvod na prerušenie o rokovaní o tomto bode programu. Ďakujem pánovi navrhovateľovi podpredsedovi Hortovi a poslancovi Dostálovi, ktorého poveril výbor pre ľudské práva a národnostné menšiny, aby informoval Národnú radu o stanovisku výboru k predloženému návrhu. Prerušujem rokovanie a navrhujem, aby sme pokračovali v rokovaní o návrhu na voľbu kandidátov na člena Rady pre reguláciu , ktorý prerokovávame ako tlač 426. Dávam slovo teraz poverenému členovi výboru pre hospodárstvo, výstavbu a dopravu poslancovi Přidalovi, aby návrh uviedol a informoval Národnú radu o stanovisku výboru. Nech sa páči, pán poslanec.
Paška, Pavol, predseda NR SR (2014-10-30):
Pán poslanec Brocka.
Krajniak, Milan, minister práce, sociálnych vecí a rodiny SR (2021-11-24):
Vážený pán podpredseda, bez toho, aby som chcel akokoľvek spochybňovať vašu autoritu, sa chcem naozaj opýtať iba technickú vec a pán poslanec Šeliga, ktorý sedí vedľa vás, by to mal vedieť. Toto je prvé čítanie? Je to druhé?
Tomáš, Erik, poslanec NR SR (2017-12-05):
Pán poslanec Matovič, vy si možno myslíte, že týmto vaším naparovaním tu niekoho odstrašíte a že sa vás budeme báť, ale ja vám garantujem, že sa vás báť nebudeme, minimálne ja nie. Pán Matovič, vy ste povedali, že my nesieme zodpovednosť za smrť opatrovateliek a máme krv na rukách. Ja nebudem taký ako vy, ja neklesnem na túto úroveň, lebo mohol by som povedať o nejakom vašom kolegovi a o smrti niečo, ale neurobím to, to už je naozaj neslušné. A čo ste vy urobili pre opatrovateľky, čo ste vy ako vládny poslanec urobili pre ľudí starajúcich sa o svojich príbuzných? Nič! Dva roky ste nerobili nič a teraz tu iba dristáte. Ja vám poviem, čo sme urobili my: - Zvýšili sme podľa zákona o sociálnych službách príspevok za starostlivosť o ľudí odkázaných v kamenných domoch. Tento príspevok sa výrazne zvyšuje, už to ocenili aj spomínané organizácie, ktoré sa tomu venujú. - Zvýšili sme a opäť zvýšime príspevok za starostlivosť o ľudí v domácnostiach. O dva roky dosiahne minimálnu mzdu. Vy ste neurobili nič. A viete, keby by bolo, viete, kedy by bolo viac na toto opatrovateľstvo? Keby ľudia ako vy neokrádali štát na daniach, vtedy by bolo viac peňazí a mohli by sme sa o nich lepšie starať. A napokon vy, pán Matovič, hovoríte o politickej kultúre, panebože! Panebože! Vy, ktorý svojich kolegov nazývate opicami, psychopatmi a podobne? Nehnevajte sa, to je už fakt úbohé z vašej strany. A ja sa aj celkom teším, že ste sa vrátili, ja sa teším, lebo vy budete opäť sťahovať preferencie OĽANA dole. Vedia to vaši kolegovia, pozerajú vám poza chrbát na mňa, tušia to, ja sa veľmi teším. Dobre, že ste prišli, aspoň stiahnete opäť čísla dole.
Huba, Mikuláš, poslanec NR SR (2015-03-12):
Ďakujem pekne za slovo aj za to upozornenie, pán predseda, lebo je to naozaj náročné prekrikovať tieto diskusné krúžky, niekedy. (Zaznenie gongu.)
Bugár, Béla, podpredseda NR SR (2010-10-21):
Ďalej v rozprave vystúpi pán poslanec Matej. Nech sa páči, máte slovo. Pripraví sa pán poslanec Přidal. Pán poslanec Matej.
P. Hrušovský, predseda NR SR: (2005-05-17):
(Hlasovanie.) 145 prítomných, 86 za, 40 proti, 17 sa zdržalo, 2 nehlasovali. Návrh zákona sme schválili do druhého čítania . J. Bielik, poslanec: Pán predseda, dajte, prosím, hlasovať o pozmeňujúcom návrhu, že predmetný návrh zákona výbory Národnej rady prerokujú v termíne do 31. augusta 2005.
Lazár, Ladislav, poslanec NR SR (2010-11-03):
Ďakujem pekne, pán predsedajúci. Ja by som nadviazal na tie posledné slová, ktoré povedal pán kolega. Podľa mňa tam možno očakávať pomerne dosť veľa pozmeňujúcich návrhov, viac-menej pán kolega Kaník to naznačil tiež hneď na začiatku a týmto smerom viedol, alebo resp. uviedol celý vlastne tento zákon alebo toto prvé čítanie. Preto je možno fakt na zváženie, či by nebolo lepšie v kľude pripraviť nové znenie zákona, resp. upraviť ho tak, aby sme tuná v Národnej rade nemuseli dávať viacero pozmeňujúcich návrhov, pretože v konečnom dôsledku sa možno stane presne to, čo ste aj vy naznačili, že budeme hodiny opravovať kladivom. A čo sa nám na tom, fakt, vidí zvláštne, je to, že ten zákon – aj vy sám ste to povedali –, ten zákon vznikal pomerne dlho, 309-ka. Dnes pomerne jednoduchým spôsobom, ale dosť zásadným, čo sa týka významu a dopadu nielen pre spoločnosti, ktoré poskytujú fotovoltaiku, ale aj pre celú tú samosprávu, kde sa tieto jednotlivé zariadenia majú nachádzať, dosť zásadným spôsobom sa to mení a je to pomerne narýchlo. My si to vysvetľujeme tým, že je to súčasť privatizácie tak teplární, ako aj, samozrejme, o tom sa tu nejak nehovorí nahlas, ale uvažuje sa asi aj o odpredaji zvyšných percent tých distribučných spoločností. Takže ja by som fakt ešte raz chcel upriamiť pozornosť na to, sadnime si, urobme ten zákon nanovo, ale v takejto podobe, v akej je dnes, si neviem predstaviť, akým spôsobom tu budeme podávať pozmeňujúce návrhy. Pretože to, či má byť výkon 4, 3, 2, 1 MW, alebo nejaké iné podmienky, to si myslím, že nepatrí na túto pôdu, to by malo byť predmetom odbornej diskusie so všetkými, ktorých sa to dotýka. Ďakujem pekne.
P. Paška, predseda NR SR: (2006-10-18):
Budeme, dámy a páni, pokračovať podľa schváleného programu a nasleduje prvé čítanie o návrhu poslanca Národnej rady Slovenskej republiky pána Zsolta Simona na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Návrh zákona ste dostali ako tlač 80, návrh na pridelenie výborom je v rozhodnutí pod č. 75. Poprosím teraz pána poslanca Zsolta Simona, aby uviedol svoj návrh zákona.
P. Hrušovský, predseda NR SR: (2003-04-23):
R. Vavrík, poslanec: Pán predseda, ďakujem za ústretovosť, akosi sa mi to nedarilo stlačiť, čiže ďakujem veľmi pekne. Preto vás nebudem dlho obťažovať. Vážené kolegyne, kolegovia, chcel by som podať pozmeňujúci návrh k tlači 153, k návrhu zákona o strelných zbraniach a strelive, a to nasledovný pozmeňujúci návrh: K článku 1 navrhujem v § 11 ods. 7 návrhu zákona slová: „skupiny A a B“, nahradiť slovami „skupiny A a C“. A takisto v článku 1 v § 14 navrhujem tú istú zmenu, to znamená: „skupiny A a B“, nahradiť slovami: „skupiny A a C“. Účelom pozmeňujúceho návrhu je zosúladenie predmetných ustanovení s § 29 ods. 2 návrhu zákona, v ktorom sú uvedené skupiny zbrojnej licencie. V predmetných ustanoveniach je nesprávne uvedená skupina zbrojnej licencie, povinnosť vyplniť nákupné povolenie a do 7 dní odo dňa prevodu vlastníctva zbrane zaslať diel C nákupného povolenia policajnému útvaru, ako aj povinnosť viesť evidenciu o predaji zbrane v záznamovej knihe, sa má vzťahovať na držiteľov skupiny C zbrojnej licencie, ktorej predmetom je nákup, predaj alebo preprava zbraní a streliva, a nie na držiteľov skupiny B. Pán predseda, ďakujem veľmi pekne, to je všetko, pozmeňujúci návrh odovzdávam pánovi spravodajcovi.
Grendel, Gábor, podpredseda NR SR (2021-07-23):
Teraz procedurálny návrh, pán poslanec Beluský.
Kaník, Ľudovít, poslanec NR SR (2012-08-02):
Samozrejme, reagujem na vystúpenie pána poslanca Štefanca.
A. Belousovová, podpredsedníčka NR SR: (2007-02-08):
(Prestávka.) (Po prestávke.)
Laššáková, Jana, podpredsedníčka NR SR (2012-11-29):
Poprosím vás o pokoj. Pán poslanec Hlina, vyrušujete pána poslanca.
Laššáková, Jana, podpredsedníčka NR SR (2013-09-17):
Pán poslanec Fecko, nech sa páči.
P. Paška, predseda NR SR: (2008-05-21):
(Hlasovanie.) 143 prítomných, 84 za, 22 proti, 37 sa zdržalo. Sme v treťom čítaní . Otváram rozpravu. Keďže záujem nemal nikto, vyhlasujem  rozpravu za skončenú a budeme hlasovať, pán spravodajca.
Grendel, Gábor, poslanec NR SR (2017-09-19):
Ďakujem za slovo, pán predsedajúci. Vážené dámy, vážení páni, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá v súlade s § 9 zákona č. 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov Správu výboru o stave použitia informačno-technických prostriedkov za I. polrok 2017. V súlade s § 9 zákona č. 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu v mesiaci júl 2017 o zaslanie Správy o použití informačno-technických prostriedkov za I. polrok 2017. Správu o použití informačno-technických prostriedkov za I. polrok 2017 predložila Slovenská informačná služba vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti Slovenskej informačnej uvedenú správu prerokoval na 14. schôdzi výboru dňa 13. septembra 2017 a prijal uznesenie č. 43, ktorým vzal predmetnú správu na vedomie s odporúčaním Národnej rade Slovenskej republiky vziať ju na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou správy. A ten návrh znie: „Uznesenie Národnej rady Slovenskej republiky k Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2017 (tlač 643). Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2017 (tlač 643).“ Pán predsedajúci, prosím, otvorte rozpravu.
Laššáková, Jana, podpredsedníčka NR SR (2015-12-02):
Dávam slovo spravodajkyni, ktorú určil navrhnutý gestorský ústavnoprávny výbor, poslankyni Jane Kiššovej. Nech sa páči, pani poslankyňa, máte slovo.